Яўген Аляксандравіч Юдчыц

Яўген Юдчыц (нар. , ) — беларускі футбаліст, абаронца клуба «Іслач».

 Клубная кар’ера 
Выхаванец ДЮСШ-1 горада Бяроза, дарослую кар’еру пачаў у 2014 годзе ў складзе мінскай «Зоркі-БДУ» ў якасці нападніка. У 2015 годзе пераважна выхадзіў на замену, з ліпеня стаў трывала з’яўляцца ў стартавым складзе, аднак з верасня перастаў з’яўляцца на полі з-за траўмы. Сезон 2016 пачынаў у стартавым складзе, але ў ліпені зноў атрымаў траўму і выбыў да чэрвеня 2017 года (на гэты час каманда змяніла назву на «Энергетык-БДУ»). Неўзабаве пасля вяртання зноў стаў іграком асноўнага складу. У 2018 годзе быў трывалым іграком стартавага складу, забіў 13 галоў у Першай лізе і дапамог камандзе выйсці ў Вышэйшую лігу.

У Вышэйшай лізе застаўся адным з асноўных ігракоў «студэнтаў», аднак часцей стаў гуляць як паўабаронца або флангавы абаронца. У студзені 2021 года падоўжыў кантракт з клубам, у пачатку сезона 2021 стаў капітанам каманды.

У ліпені 2021 года пакінуў «Энергетык-БДУ». Неўзабаве стаў трэніравацца з брэцкім «Дынама» і падпісаў кантракт з клубам. Замацаваўся ў стартавым складзе брэсцкай каманды на пазіцыі абаронцы. У лютым 2022 года падоўжыў пагадненне з дынамаўцамі. У 2022 годзе заставаўся асноўным іграком «Дынама», у лістападзе 2022 года атрымаў цяжкую траўму, з-за якой выбыў на некалькі месяцаў і прапусціў перадсезонную падрыхтоўку ў пачатку 2023 года.

У сакавіку 2023 года падоўжыў кантракт з брэсцкім клубам. Летам 2023 года аднавіў трэніроўкі з асноўнай камандай дынамаўцаў, з верасня стаў з’яўляцца на полі. У снежні 2023 года па пагадненні бакоў пакінуў брэсцкі клуб, пасля чаго падтрымліваў форму з «Энергетыкам-БДУ».

У лютым 2024 года далучыўся да «Іслачы» і неўзабаве падпісаў кантракт з клубам.

 Статыстыка выступленняў 
СезонДывізіёнКлубКраінаМатчыГалы 2014  Д2  Зорка-БДУ    16  3 2015  Д2  Зорка-БДУ    14  2 2016  Д2  Зорка-БДУ    11  2 2017  Д2  Энергетык-БДУ    18  8 2018  Д2  Энергетык-БДУ    28  13 2019  Д1  Энергетык-БДУ    26  3 2020  Д1  Энергетык-БДУ    24  5 2021 (1)  Д1  Энергетык-БДУ    13  1 2021 (2)  Д1  Дынама    14  1 2022  Д1  Дынама    26  1 2023  Д1  Дынама    6  0

 Крыніцы 

Катэгорыя:Футбалісты Беларусі
Катэгорыя:Ігракі ФК Энергетык-БДУ
Катэгорыя:Ігракі ФК Дынама Брэст
Катэгорыя:Ігракі ФК Іслач